stanford-oval/wikipedia huggingface dataset:
סיפור אהבה בשלושה פרקים (מחזה)

| --- | --- |

כרזת המחזה
 בימוי:  פיטר פופ
 הפקה:  ג'ון גלינס
 כתיבה:  הארווי פירסטיין
 דמויות:  ארנולד בֶּקוֹף אד ליידי בלוז גב' בֶּקוֹף אלן דייוויד לורל
 מוזיקה:  אדה ג'ניק
 מקום ההתרחשות:  ניו יורק
 תקופת ההתרחשות:  שנות ה-70 ושנות ה-80
 מדינה:  ארצות הברית ארצות הברית
 סוגה:  דרמה
 הצגת בכורה:  15 בינואר 1982
 משך ההצגה:  כ-4 שעות
 שפה:  אנגלית
סיפור אהבה בשלושה פרקים (באנגלית: Torch Song Trilogy) הוא אוסף של שלושה מחזות מאת הרווי פיירשטיין אודות ארנולד בֶּקוֹף, דראג קווין יהודי המתגורר בניו יורק בשנות ה-70 המאוחרות ובתחילת שנות ה-80. אורכו של המחזה - למעלה מ-4 שעות. בתחילתו, ארנולד מסביר, במונולוג לקהל, את ההתפכחות הצינית שלו מהאהבה.
תקציר

כל מערכה מתמקדת בשלב שונה בחייו של ארנולד. בתחילה, ארנולד פוגש באד, שלא מרגיש בנוח עם הביסקסואליות שלו. במערכה השנייה, שנה לאחר מכן, ארנולד פוגש באלן, והזוג המאושר עובר לגור ביחד, והם אף מתכננים לאמץ ילד, עד אשר פוקדת אותם טרגדיה. במערכה השלישית, כמה שנים מאוחר יותר, ארנולד הוא אב יחיד לדייוויד, בחור צעיר והומוסקסואל. ארנולד נאלץ להתמודד עם חוסר הסובלנות ועם חוסר הכבוד של אמו, כשהיא באה לביקור מפלורידה.
שמה של המערכה הראשונה (International Stud) על שמו של גיי בר שפעל בשנות ה-60 ובשנות ה-70 ברח' פרי 177 שבגריניץ' וילג'. בבר היה חדר חושך בו גברים קיימו יחסי מין אנונימיים. חדר זה ממלא תפקיד מרכזי במערכה זו.
מחזה פופולרי ועטור-פרסים זה היה לפורץ דרך בתיאטרון: "בשיאו של עידן הפוסט-סטונוול, הארווי מאתגר הן את הקהל הגיי והן את הקהל ההטרונורמטיבי להזדהות עם הומו נשי הכָּמֵהַּ לאהבה ולמשפחה".
ההיסטוריה של ההפקה

ב-2 בפברואר 1978 התקיימה הופעת הבכורה של המחזה International Stud בתיאטרון אוף אוף ברודוויי בשם La MaMa, אשר המשיך לרוץ במשך שבועיים. לאחר מכן, עברה ההפקה לתיאטרון אוף ברודוויי בשם The Players Theatre, שם הועלתה 72 פעמים, החל מה-22 במאי 1978.‏
הופעת הבכורה של Fugue in a Nursery התקיימה ב-La MaMa ב-1 בפברואר 1979.‏
סיפור אהבה בשלושה פרקים עלה לראשונה ב-Richard Allen Center באוקטובר 1981, בהפקת הגלינס. ב-15 בינואר 1982 ההפקה עברה לאולם התיאטרון The Actors' Playhouse שבגריניץ' וילג', שם הועלתה במשך 117 פעמים, בהפקת הגלינס. צוות השחקנים כלל את הארווי פירסטיין בתפקיד ארנולד, ג'ואל קרות'רס בתפקיד אד, פול ג'וינט בתפקיד אלן, מתיו ברודריק בתפקיד דייוויד, ואסטל גטי בתפקיד גב' בֶּקוֹף.
לאחר שמונה הופעות טרום-בכורה, ההפקה בברודוויי, בבימויו של פיטר פופ, נפתחה רשמית ב-10 ביוני 1982, בתיאטרון Little Theatre, והועלתה שם 1,222 פעמים. אל פיירשטיין, ג'וינט וגטי הצטרפו קורט מילר בתפקיד אד ופישר סטיבנס בתפקיד דייוויד. בהמשך, דייוויד גאריסון וג'ונתן הארדי גילמו את דמותו של ארנולד, קרייג שפר לוהק לתפקיד אלן, וברברה ברי החליפה את גטי.
ההצגה זיכתה את פיירשטיין בשני פרסי טוני, עבור המחזה הטוב ביותר - עם נאום קבלת פרס היסטורי מאת ג'ון גלינס, שהכיר תודה ללארי ליין, מפיק-שותף ובן-זוגו האהוב - והשחקן הטוב ביותר; כמו כן זכה פיירשטיין בשני פרסי Drama Desk Award, עבור המחזה החדש הטוב ביותר ועבור השחקן הטוב ביותר במחזה; וכן זכייה בפרס Theatre World Award.
הפקת הוסט אנד של המחזה נפתחה ב-1 באוקטובר 1985 בתיאטרון Albery Theatre שברחוב St. Martin's Lane, שבקובנט גרדן, לונדון. בהפקה זו כיכב סר אנתוני שר, עם רופרט גרייבס בתפקיד אלן, והיא נמשכה כ-7 חודשים.
בסוף ינואר 2009, המחזה הועלה מחדש ב-The American Theatre of Actors Sargent Theatre שבניו יורק, בהפקת Black Henna Productions.‏ ההצגה, בבימוי של מליני סינג מק'דונלד, הועלתה לזמן מוגבל עד ל-1 בפברואר 2009, כאשר כל מערכה הועלתה בנפרד, במהלך ימי השבוע, והסדרה כולה מועלת בימי שבת וראשון בלבד. שחקני הפקה זו היו קאש מרינו (ארנולד), איאן מק'דונלד (אד), סוזן ארנברג (ליידי בלוז), כריסטיאן תומאס (אלן), איימי בקנר (לורל), כריס קלי (דייוויד) ומרי לינץ' (גב' בֶּקוֹף).
בשנת 2012 המחזה הועלה מחדש ב-the Menier Chocolate Factory שבלונדון, עם דייוויד בדלה בתפקיד ארנולד.
סיפור אהבה בשלושה פרקים הופקה על ידי Studio Theatre בוושינגטון די. סי., כחלק מעונת המוניים של ספטמבר-אוקטובר 2013. את המחזה ביים מייקל קאהן, המנהל האמנותי של תיאטרון שייקספיר שבוושינגטון.
ההיסטוריה של ההפקה > בישראל

ההצגה הועלתה לראשונה בישראל בסוף אוגוסט 1984 בתיאטרון בית לסין בביומיו של אילן רונן ובכיכובם של נתן דטנר ואלי דנקר.
לאחר מכן המחזה עלה ב-2012 בתיאטרון הספרייה ברמת גן בכיכובו של אלון אופיר ובשנת 2017 עלה בתיאטרון הבימה בתרגומה של רבקה משולח ובבימויו של נתן דטנר עם מורדי גרשון בתפקיד הראשי.
שחקנים ודמויות

| תפקיד | הפקת אוף ברודוויי המקורית 1982 | הפקת ברודוויי המקורית 1982 | סרט הקולנוע 1988 | הפקת בית לסין 1984 | הפקת תיאטרון הבימה 2017 |
| --- | --- | --- | --- | --- | --- |
| ארנולד בֶּקוֹף | הארווי פירסטיין | הארווי פירסטיין | הארווי פירסטיין | נתן דטנר | מורדי גרשון |
| אד | ג'ואל קרות'רס | קורט מילר | בריאן קרווין | אלי דנקר / טוביה טבי | נתי רביץ / אקי אבני |
| ליידי בלוז | דיאן טרלטון | סוזן אדוארדס |  | רונית דבאוי וטלי פלד (אלתר) | האחיות לוז - שירה ז’ כרמל, יפעת זיו וענת מושקובסקי |
| גב' בֶּקוֹף | אסטל גטי | אסטל גטי | אן בנקרופט | מרים גבריאלי | מיקי קם / רבקה מיכאלי |
| אלן | פול ג'וינט | פול ג'וינט | מתיו ברודריק | צפריר קוחנובסקי | עומר דרור |
| דייוויד | מתיו ברודריק | פישר סטיבנס | אדי קסטרודאד | שי קפון | גיל סרי / איתמר כרמלי |
| לורל | דיאן טרלטון | דיאן טרלטון | קארן יאנג | מירב גרי / רחל הפלר | ריקי בליך |
ביקורות

המחזה International Stud עלה לראשונה בשנת 1978 בתיאטרון בשם La MaMa, מקום בו פיירשטיין הופיע לראשונה כשחקן בשנת 1971, במחזה מאת אנדי וורהול. מל גאסו מהניו יורק טיימס קטל את המחזה כ"מבט כנה אבל רגשני של קיצוניות טרנסווסטיטית". למרות הביקורת, אלן סטיוארט, מייסדת ה-La MaMa, בחרה להפיק את A Fugue in the Nursery ואת !Widows and Children First בשנת 1979, למרות שהיא סברה כי יש בהם "יותר מדי דיבורים". גלינס, ארגון ללא מטרות רווח המוקדש לקידום מיזמים תרבותיים בעלי נושאים להט"ביים, תמך כלכלית בפיירשטיין שעיבד מחדש שלושה מחזות בני מערכה אחת כל אחד לאירוע תיאטרלי יחיד, שהפך למחזה "סיפור אהבה בשלושה פרקים" שזכה לשבחים נלהבים ממל גאסו. "סיפורו של ארנולד הופך עשיר יותר", הוא כתב, בטענה כי ההופעה של פיירשטיין הייתה וירטואוזית.
פרסים ומועמדויות > פרסים

1983 פרס Drama Desk עבור המחזה החדש הטוב ביותר
1983 פרס טוני עבור המחזה הטוב ביותר
פרסים ומועמדויות > מועמדויות

1982 פרס Drama Critics' Circle עבור המחזה האמריקאי הטוב ביותר (מקום שני)
עיבוד קולנועי

פיירשטיין עיבד את המחזה לסרט קולנוע באורך מלא באותו השם, שיצא בשנת 1988. את הסרט ביים פול בוגארט וכיכבו בו פירסטיין (ארנולד בֶּקוֹף), אן בנקרופט (גב' בֶּקוֹף), מתיו ברודריק (אלן), בריאן קרווין (אד), ואדי קסטרודאד (דייוויד).
פאבל פונדלין

| --- | --- |
אין תמונה חופשית
 לידה:  4 במרץ 1893 כפר במחוז איוואנובו, האימפריה הרוסית האימפריה הרוסית
 פטירה:  25 באוגוסט 1950 (בגיל 57) מוסקבה, ברית המועצות ברית המועצות
 מקום קבורה:  בית הקברות דונסקויה החדש 
 מדינה:  ברית המועצות 
 השכלה:  אקדמיית פרונזה 
 השתייכות:   צבא האימפריה הרוסית הצבא האדום הצבא האדום
 תקופת הפעילות:  1914–1946 (כ־32 שנים)
 דרגה:   גנרל מיור
 תפקידים בשירות
 מפקד הדיוויזיה ה-95 מפקד הדיוויזיה ה-139 מפקד הארמייה ה-12
 פעולות ומבצעים
 מלחמת העולם הראשונה מלחמת האזרחים ברוסיה המלחמה הפולנית-סובייטית מלחמת החורף מלחמת העולם השנייה
 עיטורים
   
 
פאבל גריגורוביץ' פונדלין (ברוסית: Па́вел Григо́рьевич Понеде́лин; 4 במרץ 1893 - 25 באוגוסט 1950) היה גנרל מיור בצבא האדום אשר פיקד על הארמייה ה-12 במהלך מלחמת העולם השנייה. נפל בשבי הגרמני, וכשחזר לאחר המלחמה לברית המועצות הוצא להורג.
ביוגרפיה > תחילת דרכו

פונדלין נולד ב-4 במרץ 1893 בכפר במחוז איוואנובו שבאימפריה הרוסית, כבן הרביעי במשפחת איכרים בת שבעה ילדים. מבין כל משפחתו הוא היה היחיד שקיבל חינוך, וגם בהמשך חייו הוא נודע כאדם משכיל מאוד. ב-1914 התגייס לצבא האימפריה הרוסית, ועד 1915 למד בבית ספר צבאי במוסקבה. הוא לחם במלחמת העולם הראשונה בחזית המזרחית, וב-1918 התגייס לצבא האדום. הוא לחם במהלך מלחמת האזרחים ברוסיה כנגד הצבא הלבן וכנגד כוחותיו של נסטור מאכנו. במהלך המלחמה הוא נפצע, מונה למפקד גדוד ולאחר מכן למפקד בריגדה. ב-1920 הוא לחם במלחמה הפולנית-סובייטית, ועל חלקו בה עוטר בשני עיטורי הדגל האדום. הוא למד באקדמיה הצבאית פרונזה אותה סיים ב-1926, ועד 1930 שימש כראש מטה הדיוויזיה ה-31. ב-1930 הוצב כמדריך באקדמיה הצבאית פרונזה, ובאפריל 1933 מונה למפקד הדיוויזיה ה-95. במרץ 1934 הוא מונה למפקד בית הספר הצבאי בלנינגרד. ב-1937 נעצר במסגרת הטיהורים הגדולים, אולם שוחרר כבר ב-1938. במאי של אותה שנה הוא מונה לראש מטה הקורפוס הראשון, וב-17 בדצמבר 1939 מונה למפקד הדיוויזיה ה-139 ולחם עמה במלחמת החורף נגד פינלנד. ב-4 ביוני 1940 הועלה לדרגת גנרל מיור, וב-9 ביולי של אותה שנה מונה לראש מטה המחוז הצבאי לנינגרד. ב-11 במרץ 1941 הוא מונה למפקד הארמייה ה-12.
ביוגרפיה > מלחמת העולם השנייה ואחריתו

עם פתיחת המתקפה הגרמנית ביוני 1941, נכללה הארמייה של פונדלין במסגרת החזית הדרום מערבית. הארמייה נסוגה באוקראינה, וביולי כותרה בעיר אומן בידי הגרמנים במסגרת קרב אומן. פונדלין עצמו לחם באומץ רב, אולם ב-7 באוגוסט הוא נפל בשבי הגרמני בנסיבות לא ברורות לחלוטין. יחד עמו נפל בשבי הגנרל ניקולאי קירילוב. הגרמנים השתמשו בגנרלים השבויים לצורכי תעמולה, צילמו אותם לצד קצינים גרמניים והפיצו את התמונות ביחידות הסובייטיות במטרה להציג אותם כעריקים ולא כשבויים. ב-16 באוגוסט דן בית משפט צבאי סובייטי את פונדלין להורג שלא בפניו. אשתו נינה ואביו גריגורי נעצרו גם כן. הגרמנים ניסו לשכנע אותו באמצעות אנדריי ולאסוב לפקד על צבא השחרור הרוסי, אולם פונדלין סרב.
ב-29 באפריל 1945 שוחרר פונדלין מהשבי בידי כוחות של צבא ארצות הברית, וב-3 במאי של אותה שנה הוחזר לרוסיה. ב-30 בדצמבר הוא נעצר ברוסיה, נכלא בכלא לפורטובו, ונשפט על כך ש"לא הראה את הנחישות הנדרשת כדי לנצח", וכן הואשם במסירת מידע לגרמנים. במשך ארבע שנים לא היה שינוי במצבו. ככל הנראה הוא פשוט נשכח, וייתכן שהיה שורד עד לאחר מותו של סטלין וחוזר לצבא. אולם בתחילת 1950 הוא החליט להזכיר לסטלין את קיומו, ושלח לו מכתב ובו בקשה לשקול את עניינו מחדש. על פי עדויות מסוימות, כשסטלין קיבל את המכתב הוא הכריז בתדהמה "מה פונדלין עוד חי?", והורה להוציא אותו להורג. הוא נורה ב-25 באוגוסט של אותה שנה, בגיל 57. ב-1956 טוהר שמו והוא זוכה מכל אשמה.
הערות שוליים

1 2 3 4  שאלות ותשובות על פונדלין (ברוסית)
↑  אתר הגנרלים של מלחמת העולם השנייה
1 2  הוא היה בן נאמן של המולדת (ברוסית)
↑  אנדרו רוברטס, סערת המלחמה: היסטוריה חדשה של מלחמת העולם השנייה, הוצאת דביר, עמ' 197.
↑  מיכאל הרסגור, ואהוד פוקס, רגעים היסטוריים ורגעים היסטריים, הוצאת דביר, עמ' 217.
פאבל פוגרבניאק

פאבל ויקטורוביץ' פוגרבניאק (ברוסית: Павел Викторович Погребняк; נולד ב-8 בנובמבר 1983 במוסקבה) הוא כדורגלן רוסי.
בעבר שיחק בזניט סנקט פטרבורג, בשטוטגרט ובנבחרת רוסיה. גובהו של פוגרבניאק הוא 1.88 מטר. הוא נחשב לחלוץ יעיל, ובעונת 2007/2008 זכה בתואר מלך השערים של גביע אופ"א.
קריירה

בנוער, פוגרבניאק היה שחקן מצטיין במדי ספרטק מוסקבה. בעונת 2002 הוא שיחק 2 משחקים במדי הקבוצה הבוגרת, בגיל 18 בלבד. בעונת 2003, הוא הושאל לבלטיקה קלינינגרד כדי לצבור ניסיון ודקות משחק, והצטיין בעונתו במדי הקבוצה עם 15 שערים. פוגרבניאק חזר לספרטק מההשאלה בפתיחת עונת 2004 והתחיל במדיה את העונה, אך בהמשך העונה עבר לחימקי. בעונת 2005 פוגרבניאק עבר לשחק בשיניק ירוסלבל, ובעונה שלאחר מכן עבר פעם נוספת, הפעם לטום טומסק. אף על פי שהחליף קבוצה בכל עונה הוא הרבה להבקיע בכל מקום שבו שיחק.
בעונת 2007, פוגרבניאק חתם בזניט סנקט פטרבורג, הקבוצה בה שגשג. פוגרבניאק נתן עונה מוצלחת, כאשר זכה בתואר מלך השערים של גביע אופ"א עם 10 שערים, טורניר בו זכה עם זניט לאחר ניצחון 0–2 במשחק הגמר על גלאזגו ריינג'רס. הוא זכה עם זניט גם באליפות רוסיה באותה עונה, שבה שיתף פעולה באופן מוצלח בחוד ההתקפה עם אנדריי ארשאבין.
ב-29 באוגוסט 2008 זכה פוגרבניאק עם קבוצתו בסופר קאפ האירופי, ואף כבש שער בניצחון 1–2 על זוכת ליגת האלופות מנצ'סטר יונייטד. פוגרבניאק כבש שער בודד בחמישה משחקים בשלב הבתים בליגת האלופות לעונת 2008/09.
בקיץ 2009 עבר פוגרבניאק לקבוצת שטוטגרט מהבונדסליגה, וחתם על חוזה לארבע שנים.
בפברואר 2012 הושאל לפולהאם האנגלית. כבר במשחקו הראשון במדי הקבוצה מול סנדרלנד הוא הבקיע שער וקבוצתו ניצחה 1–2. ב-8 ביולי 2012 חתם בקבוצה האנגלית רדינג לארבע שנים. ערך את הופעת הבכורה שלו בקבוצה במחזור הראשון של עונת 2012/13 נגד סטוק סיטי.
ב-27 באוגוסט 2015 חתם לשלוש שנים בדינמו מוסקבה. בינואר 2018 שוחרר משורות הקבוצה לאחר סכסוך עם הנהלת הקבוצה וכעבור חודש חתם בשורות טוסנו וכבר במשחק הבכורה שלו, במסגרת שלב רבע גמר הגביע הרוסי הבקיע את השער הראשון שלו במדי טוסנו.
באוגוסט 2018 חתם בקבוצת אורל. בה שיחק עד יולי 2020 ובאוקטובר 2020 חידש מולם את החוזה שוב, עד ליוני 2021.
נבחרת רוסיה

פוגרבניאק הצעיר זומן לנבחרת רוסיה לראשונה ב-16 באוגוסט 2006 במשחק הידידות מול נבחרת לטביה, במהלכו גם כבש את שער הניצחון של נבחרתו, שהיה שערו הראשון במדיה.
הוא זומן על ידי מאמן הנבחרת חוס הידינק לסגל ליורו 2008, אך פציעה במהלך משחק מול סרביה מנעה ממנו להשתתף בטורניר, והביאה לזימונו של הקשר אולג איבנוב במקומו. פוגרבניאק זומן גם ליורו 2012. במהלך הטורניר השתתף במשחק אחד - מול יוון. לאחר יורו 2012 - פרש מהנבחרת.
תארים

עם זניט סנקט פטרבורג:
אליפות רוסיה: 2007
גביע אופ"א: 2007/2008
הסופר קאפ האירופי: 2008
מלך השערים של גביע אופ"א (1): 2007/2008
עיט מחודד-זנב

| עיט מחודד-זנב |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: עיטים
סוג:: עיט
מין:: עיט מחודד-זנב
שם מדעי
 Aquila audax ‏לאת'אם, 1802
תחום תפוצה


עיט ניזון מנבלה שנדרסה על ידי רכב
עיט מחודד-זנב (שם מדעי: Aquila audax) הוא מין גדול של עיט החי ביבשת אוסטרליה וכן בגינאה החדשה ובכמה איים באינדונזיה. הוא הדורס הגדול ביותר באוסטרליה ואחד מטורפי העל הראשיים בה.
מאפיינים

לעיט זה זנב מפוצל שנתן לו את שמו והוא בעל כנפיים רחבות ועורף זהוב בולט. כמו רוב עופות הטרף, המקור שלו מעוקל לתלישת בשר ורגליו הענקיות בעלות טפרים קטלניים, איתם הוא הורג את טרפו. מוטת כנפיו מגיעה ל-2.84 מ' ואורכו מגיע ל-1 מטר.
העיט חי באזורים יבשים, שדות ויערות דלילים ומשחר לטרף תוך כדי תעופה בגובה רב. הוא מסוגל להגיע לגובה של יותר מ-1,800 מ' מעל פני הקרקע.
מאז הגעת האירופאים, הטרף העיקרי של העיט נהיה ארנבונים וארנבות ולעיתים גם שועלים או חתולים. בטבע, הוא ניזון מוולבים ומקנגורו צעירים שונים, פוסום אוסטרלי, קואלה, בנדיקוט וכיסאים נוספים וכן חולדות, עטלפי פרי, תוכי קקדו, ברווזים, עורבים, דגרתיליים, ציפורי שיר ועופות מים שונות ולעיתים רחוקות יותר גם זוחלים כמו חרדון הצווארון, פתנים ואף לטאות כוח קטנות.
עיטים אלה ניזונים גם מפגרים, והם מחפשים חיות שנדרסו בצידי הכבישים. כמו כן הם למדו לאתר עופות אוכלי נבלות כמו עורבים, אשר נקהלים סביב פגרים.
הערות שוליים

↑  עיט מחודד-זנב באתר הרשימה האדומה של IUCN
| --- | --- |
בקרת זהויות :  NLI: 987007553505705171  GND: 4415752-6  LCCN: sh85145911
עיט נחשים אפריקני

| עיט נחשים אפריקני |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: עיטים
סוג:: Dryotriorchis 
מין:: עיט נחשים אפריקני
שם מדעי
 Dryotriorchis spectabilis ‏שלגל, 1863
תחום תפוצה


עיט נחשים אפריקני (שם מדעי: Dryotriorchis spectabilis) הוא מין יחיד בסוגו של עוף דורס גדול המתמחה בציד נחשים, קרוב רחוק של החיוויאי והחיוויאי הלהטוטן. התגלה בטבע ב-1863 על ידי האורניתולוג הרמן שלגל (1804–1884).
מאפיינים

אורכו של העיט 54–60 ס"מ ומוטת כנפיו 94–106 ס"מ. הוא בעל נוצות חומות-אדמדמות עם כנפיים מעוגלות העוזרות לו לנווט ביער וזנב ארוך. הראש בעל "כתר" חום-שחור וכך גם החלק העליון של הכנפיים. הבטן לבנה ומנוקדת מעט. המקור קצר, מעוקל ושחור. זהו עוף קולני מאוד ומזכיר מעט פרה גועה.
הוא נפוץ ביערות הגשם של אפריקה המערבית מניגריה עד הרפובליקה הדמוקרטית של קונגו. הוא יצור די נחבא אל הכלים ולא ידוע עליו הרבה. הוא ניזון כפי שמשתמע משמו מנחשים וזוחלים קטנים הנפוצים ביערות אפריקה. הוא תופס אותם בטפריו הגדולות ומחדיר את טפריו לאחורי הגולגולת של הטרף. אם הוא לא מצליח להרוג את הטרף הוא יטיח אותו בענף שוב ושוב עד למותו. הוא תופס מזון הן מהקרקע והן מעלים או ענפים. לעיתים רחוקות הוא יצוד יונקים קטנים או עופות. הוא מתבודד בעיקרו אם כי לעיתים ייצפה בזוגות.
העיט אינו בסכנת הכחדה בטבע.
תת-מינים

Dryotriorchis spectabilis batesi
Dryotriorchis spectabilis spectabilis
פאיינצ'נו

| --- | --- |
סמל פאיינצ'נוסמל פאיינצ'נו

 מדינה:  פולין פולין
 פרובינציה:  לודז' (פרובינציה) לודז'
 מחוז:  פאיינצ'נו
 שטח:  20.21 קמ"ר
 אוכלוסייה:  ‏
  ‑ בעיירה:  6,548 (31 במרץ 2021)
 קואורדינטות:  51°9′N 19°0′E﻿ / ﻿51.150°N 19.000°E﻿ / 51.150; 19.000
 אזור זמן:  UTC+1
 http://www.pajeczno.pl/
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיפאיינצ'נו(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיפאיינצ'נו(למפת פרובינציית לודז' רגילה) לודז' פיוטרקוב טריבונלסקי  פביאניצה טומשוב מזובייצקי  אופולה שוויינטוקז'יסקיה פולין גדול קוי.-פומ. שלזיה מזוביהפאיינצ'נו(למפת פרובינציית לודז' מוגדלת) לודז' פיוטרקוב טריבונלסקי  פביאניצה טומשוב מזובייצקי  אופולה שוויינטוקז'יסקיה פולין גדול קויאוויה-פומרניה שלזיה מזוביהפאיינצ'נו  he tabBackground:;tabBorder:#aaa;defaultTab:0;
פאיינצ'נו (בפולנית: Pajęczno) היא עיירת מחוז בפרובינציית לודז' שבפולין, בה התקיימה עד השואה קהילה יהודית גדולה.
פאיינצ'נו נזכרת לראשונה בשנת 1140, ובשנת 1276 הוענקו לה זכויות עיר. בשנת 1870 נטלו הרוסים מהיישוב את מעמדו העירוני, וזה הושב לו בשנת 1958.
יהודי פאיינצ'נו

יהודים ישבו בעיירה מהמאה ה-18. בין מלחמות העולם נמנו בעיירה כ-800 יהודים, כשליש מתושביה, והתקיימה בה פעילות של המפלגות הציוניות ושל אגודת ישראל. בשנות השלושים של המאה ה-20 סבלו יהודי העיירה מחרם פולני על עסקיהם ומפגיעות ברכושם.
ב-4 בספטמבר 1939 נכבשה העיירה בידי הגרמנים, ואלו החלו מיד בביצוע מעשי שוד, התעללות ורצח ביהודיה. בד בבד הגיעו לעיירה כ-2,000 פליטים יהודים ממערב פולין, והגרמנים הטילו על הקהילה המקומית סכומי כופר.
בסוף שנת 1941 רוכזו יהודי העיירה בגטו מוקף גדר תיל שהוקם באזור המוזנח ביותר בה, בו הועסקו בעבודות כפייה, חלקן במחנות עבודה, ונאלצו לשלם לגרמנים תשלומי כופר עתיים. באביב 1942 עברו השוטרים הגרמנים מבית לבית בגטו, ותוך הכאת יושביהם, שדדו את רכושם. באותה תקופה הועברו לגטו יהודים מנובה בז'ז'ניצה. ביוני 1942 הוצאו להורג 12 יהודים מהגטו, ובהם ראש היודנרט המקומי.
ב-19 באוגוסט 1942 רוכזו כ-1,950 היהודים שנותרו בגטו שבעיירה במבנה של כנסייה מקומית, שם הוחזקו שלושה ימים ללא מזון או שתייה, תוך רצח הנמלטים מהמקום. לאחר רצח הקשישים היהודים במקום, הועמסו יתר היהודים באלימות רבה לתוך משאיות, ונלקחו למחנה ההשמדה חלמנו. יהודים מעטים שעברו סלקציה שולחו לגטו לודז'.
מכ-800 יהודי פאיינצ'נו ומאלפי היהודים הנוספים שרוכזו בגטו שהוקם בה שרדו את השואה 6 או 7 יהודים.
פאבל פאבליקובסקי

| --- | --- |

 לידה:  15 בספטמבר 1957 (בן 67) ורשה, רפובליקת פולין 
 מדינה:  פולין פולין
 מקום לימודים:  אוניברסיטת אוקספורד 
 בן או בת זוג:  Małgosia Bela 
 פרסים והוקרה:  פרס פסטיבל הקולנוע בקאן לבמאי הטוב ביותר (2018)  פרס האקדמיה האירופית לקולנוע לסרט הטוב ביותר (2018)  פרס האקדמיה האירופית לקולנוע לבמאי הטוב ביותר (2018)  פרס הקולנוע האירופי לתסריטאי הטוב ביותר (2018)  פרס האקדמיה האירופית לקולנוע בחירת הקהל לסרט האירופי הטוב ביותר (2019)  פרס האקדמיה האירופית לקולנוע בחירת הקהל לסרט האירופי הטוב ביותר (2014)  פרס האקדמיה האירופית לקולנוע לבמאי הטוב ביותר (2014)  פרס הקולנוע האירופי לתסריטאי הטוב ביותר (2014)  European Film Award Special Mention (1992)  פרס האקדמיה האירופית לקולנוע לסרט הטוב ביותר (2014)  קצין במסדר פולוניה רסטיטוטה 
 http://www.pawelpawlikowski.co.uk/
 פרופיל ב-IMDb
 
פאבל אלכסנדר פאבליקובסקי (בפולנית: Paweł Aleksander Pawlikowski; נולד ב-15 בספטמבר 1957) הוא במאי ותסריטאי יהודי-פולני המתגורר בבריטניה. סרטו "אידה" זכה בפרס אוסקר לסרט הזר הטוב ביותר.
ביוגרפיה

נולד בשנת 1957 בוורשה לאב רופא ואם פרופסור לספרות אנגלית באוניברסיטת ורשה. במהלך חייו הבוגרים גילה כי אמו של אביו הייתה רופאה יהודיה מתבוללת שנספתה באושוויץ. בגיל 14 עזב לגרמניה ולאיטליה לפני שהתיישב בבריטניה. לאחר תקופה ארוכה באוקספורד ובפריז עבר בחזרה לוורשה. כשהחל לכתוב תזה על המשורר האוסטרי גיאורג טראקל, הוא נמשך לתחום קולנוע. הוא השתלב במחלקה התיעודית של ה-BBC שבה יצר סרטים על מדינות המזרח.
בשנת 1998 הוא ביים את סרטו הראשון באורך מלא, The Stringer.
בשנת 2003 הציב הגרדיאן את פאבליקובסקי במקום ה-33 ברשימת 40 במאי הקולנוע בני זמננו הטובים ביותר.
סרטו אידה, שיצא בשנת 2013, הוא הסרט הראשון שלו מאז חזרתו לפולין. הסרט שצולם בשחור לבן במימד של 3×4 כפי שצולמו הסרטים הפולניים בשנות ה-60,  מספר את סיפורה של אנה, נזירה שמגלה ששמה אידה והיא יהודיה. הוא זכה להערכה רבה, וקיבל את פרס האקדמיה האירופאית, ופרס אוסקר בקטגוריית הסרט הזר.
זכה בפרסים במספר פסטיבלים בקטגוריית הבמאי הטוב ביותר.
מסרטיו

אהבה של קיץ - 2004, זכה בפרס האקדמיה הבריטית לסרט הטוב ביותר ובפרסים נוספים.
האישה ברובע החמישי - 2011
אידה - 2013
אהבה בימים קרים - 2018
הערות שוליים

↑  ליביה בלום, ריאיון עם פאבל על "אידה", אתר "פילמייקר", 5 במאי 2014 (אנגלית)
↑  Pawel Pawlikowski : cinéaste polonais, enfin (צרפתית)
↑  הרשימה באתר הגארדיאן
| --- | --- |
בקרת זהויות :  NLI: 987007586110805171  PLWABN: 9810530887105606  BIBSYS: 2085566  BnF: cb14649228p (data)  CANTIC: a11991811  GND: 137286813  ISNI: 0000 0001 1951 8828  LCCN: no2005108265  NKC: xx0178774  NLK: KAC201616228  NTA: 229381790  RERO: 02-A013879560  SELIBR: 280007  SUDOC: 125209657  VIAF: 81498516   WorldCat (עם VIAF): 81498516
עיט מצויץ

| עיט מצויץ |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: עקבים
סוג:: עיט מצויץ
מינים
 Harpyhaliaetus coronatus  Harpyhaliaetus solitarius
שם מדעי
 Harpyhaliaetus ‏לפרסניה, 1842

עיט מצויץ (שם מדעי: Harpyhaliaetus) הוא סוג מבוטל של דורס יום מתת-משפחת העקבים. בעבר הם שויכו לתת-משפחת העיטים. בגרסה 3.3 (2013) של רשימת המיון של הקונגרס האורניתולוגיה הבינלאומי הוחלט להעביר את המינים בסוג זה לסוג עקב שחור וסוג זה בוטל. השם מגיע מיוונית Haliaetus (עיט דגים) Harpy (הרפיה).
מאפיינים

אלו עופות באורך 60–80 ס"מ, מוטת כנפיים באורך 152–180 ס"מ ושוקלים עד 3 ק"ג. הם בעלי מקור קשוח ומעט מאונקל ונוצותיהם אפורות עד חומות. מאחורי ראשם ישנה ציצת נוצות קטנה מזדקרת. כפות הרגליים עירומות מנוצות וצהובות.
הם חיים ביערות האמזונאס וצדים מגוון של בעלי חיים קטנים עליהם הם עטים מלמעלה. הם ניזונים בעיקר מיונקים קטנים עד גודל של קופים וטלאים וכן מעופות ומזוחלי יער שונים. הם יגוונו גם בדגים.
בעבר הכיל את המינים

מין עקב שחור מצוייץ (Harpyhaliaetus coronatus)
מין עקב-שחור מתבודד (Harpyhaliaetus solitarius)
פודאן NC

| --- | --- |

Foden NC
 מאפיינים כלליים
 יצרן:  Foden Trucks (אנ')
 שנות ייצור:  1978–1975
 יחידות שיוצרו:  7
 הרכבה:  הממלכה המאוחדת הממלכה המאוחדת
 אורך:  9.5 מטר
 רוחב:  2.5 מטר
 גובה:  4.1 מטר
 מפרט טכני
 מנוע:  6 צילינדרים, 10,450 סמ"ק המפיק 180 כ"ס ב-1,850 סל"ד, מנוע דיזל
 הילוכים:  מתוצרת "Allison Transmission" (אנ'), סוג תמסורת "MT640"
פודאן NC (באנגלית : Foden NC) הוא אוטובוס דו קומתי מתוצרת יצרנית הרכב הבריטית Foden Trucks (אנ') אשר יוצר בין השנים 1978–1975 בבריטניה.
"פודאן NC"

"פודאן" הייתה בעיקר יצרנית משאיות, אם כי בנתה גם שלדת אוטובוס בעבר. בעוד שבמחוזות הצפון הייתה יצרנית גופי אוטובוס, ובנתה עבודות גוף על גבי שלדה שיוצרו על ידי חברות אחרות
יחידות שיוצרו
מנוע דיזל
76 מושבים
1 דלת כניסה - קדמית, כניסה באמצעות מדרגה
"פודאן NC" > חברות תחבורה שרכשו "פודאן NC"

"Transport for Greater Manchester" (אנ') - רכשה 2 יחידות
"West Yorkshire Metro" (אנ') - רכשה 1 יחידה
"West Midlands Passenger Transport Executive" (אנ') - רכשה 1 יחידה
"South Yorkshire Passenger Transport Executive" (אנ') - רכשה 1 יחידה
"Derby City Transport" (אנ') - רכשה 1 יחידה
"Potteries Motor Traction" (אנ') - רכשה 1 יחידה
הערות שוליים

↑  "פודאן NC" facebook.com/motgm/photos/greater-manchester-transport-was-worried-about-british-leyland-having-a-monopoly
↑  Booth, Gavin and Brown, Stewart J. (1984) The Bus Book : Ian Allan Ltd., ISBN 0-7110-1440-X
↑  המדינות הצפוניות הנסיוניות - גופי פודאן selnec.org.uk/foden
↑  "פודאן NC" - תמונות flickr.com/groups
↑  "פודאן NC" - תמונה flickr.com/photos/gmts/15597292630
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פודאן NC".
פאבל פאבליוצ'נקו

פאבל סרגייביץ' פאבליוצ'נקו (נולד ב-1 בינואר 1998, מוהילב, בלארוס) הוא כדורגלן בלארוסי, המשחק בעמדת השוער במועדון רוך ברסט ובנבחרת בלארוס.
ביוגרפיה > קריירת מועדונים

הוא החל את הקריירה המקצוענית שלו בשנת 2016 במועדון הליגה הראשונה דניפרו מוהילב, איתו זכה באליפות הליגה הראשונה והעפיל לליגת העל. לפני תחילת העונה הבאה, הוא חתם על חוזה עם מועדון דינמו ברסט. הוא ערך איתו את הופעת הבכורה שלו ב-27 באוגוסט 2017 במשחק המחזור ה-20 באליפות בלארוס מול סלביה-מאזיר. בשנת 2021 עבר למועדון רוך ברסט.
בקיץ 2021 זומן לזניט סנקט פטרבורג לאימוני מבחן, במסגרת חיפושי הקבוצה אחר שחקן מחליף לאנדריי לוניוב.
ביוגרפיה > קריירה בנבחרת

מאז 2014, שיחק בנבחרות הלאומיות של בלארוס בגילאים שונים. בנובמבר 2017 הוא זומן לראשונה לנבחרת הבוגרת למשחקי ידידות עם נבחרות ארמניה וגאורגיה. הוא ערך את הופעת הבכורה שלו בהרכב הנבחרת ב-13 בנובמבר במשחק עם גאורגיה, כשעלה כמחליף לאחר הפסקת המחצית.